எட்டயபுரத்து பாரதி இன்று இருந்திருந்தால்  - ஏனைய கவிதைகள்

எட்டயபுரத்து பாரதி இன்று இருந்திருந்தால் 
 எரிமலையாய் வெடித்து இருப்பான் ஈழத் தமிழருக்காக 
 இனிமையான மொழி தமிழ் பேசியதற்காக 
 இனத்தையே கொடுரம் கண்டு கொதித்திருப்பான் 
 இலங்கை தீவிற்கு பாலம் கட்டப்பாடியவன் 
 இலங்கைத்தமிழர் நிலைக்கு ரத்தக் கண்ணீர் வடித்து இருப்பான் 
 படுகொலைகளை தடுக்காத பாதகர்களின் 
 முகத்தில் காரி உமிழ்ந்திருப்பான் 
 முதியவர்கள் பெண்கள் குழந்தைகள் என்று பாராமல் 
 மூர்க்கத் தனமாக அழித்த மூடத்தனத்தை முறியடித்திறுபபான் 
 இன வெறி பிடித்த சிங்களக் காடையர்களை 
 எட்டி உதைத்து புத்தி புகட்டி இருப்பான் 
 மனித நேயமற்ற பன்னாட்டுப் படைகளுக்கு 
 மனிதநேயத்தை பாட்டாலே போதித்து இருப்பான் 
 ஈழத் தமிழர் விடுதலையை பாரதி 
 பாட்டாலே பெற்றுத் தந்து இருப்பான் 
 உலக மனிதர்கள் யாவரும் குற்றவாளிதான் 
 ஒரு இனத்தின் அழிவை வேடிக்கைப் பார்த்ததால் 
 கொத்துக் கொத்தாக கொத்துக் குண்டு போட்டு 
 கொல்கிறான் எனத்தெரிந்தும்தெரியாதது போல 
 இருந்த குற்றவாளிகள் நாம்